b'\n_START_ARTICLE_\nBergurtem\xc3\xa5ler\n_START_SECTION_\nUtseende\n_START_PARAGRAPH_\nEn middelsstor (vingespenn 25 \xe2\x80\x93 28\xc2\xa0mm), slank, lysgr\xc3\xa5 m\xc3\xa5ler. Vingene er lysgr\xc3\xa5 med spredte, m\xc3\xb8rkere skjell, med fire, ofte noe utydelige, litt m\xc3\xb8rkere gr\xc3\xa5 eller brunlige tverrb\xc3\xa5nd. Midt i hver vinge er det en liten, svart flekk kantet med hvitt. Larven er lang og tynn, naken, gr\xc3\xa5 med svarte og hvite flekker.\n_START_SECTION_\nLevevis\n_START_PARAGRAPH_\nDenne artens larver kan g\xc3\xa5 p\xc3\xa5 ulike planter, blant andre tungras og rogn. Man kan finne de voksne m\xc3\xa5lerne i juli.\n_START_SECTION_\nUtbredelse\n_START_PARAGRAPH_\nArten finnes i hele Europa, bortsett fra Island, Storbritannia, Irland og Nederland. I Norge er den funnet over hele S\xc3\xb8r-Norge nord til M\xc3\xb8re og Romsdal.'